**TERMENI DE REFERINŢĂ**

Keystone Moldova, din resurse financiare oferite de Uniunea Europeană și Fundația Soros Moldova, anunță un concurs pentru selectarea unui/unei consultant(e) din Republica Moldova care va pregăti și desfășura un seminar de informare și capacitare a organizațiilor societății civile (OSC) cu privire la ***metodele și instrumentele de fundraising (colectare de fonduri) pentru asigurarea sustenabilității organizațiilor***.

**CONTEXT**

Concursul este anunțat și desfășurat în cadrul proiectului *“Servicii sociale mai bune printr-un parteneriat durabil dintre societatea civilă și guvern”* (Proiect). Proiectul este finanțat din sursele Uniunii Europene, co-finanțat și implementat de Fundația Soros Moldova în parteneriat cu Keystone Moldova, Alianța Organizațiilor pentru Persoane cu Dizabilități din Republica Moldova și Alianța ONG-urilor active în domeniul Protecției Sociale a Copilului și Familiei. Proiectul are scopul de a abilita OSC-urile de nivel local din țară pentru stabilirea dialogului și parteneriatelor de lungă durată cu autoritățile publice întru dezvoltarea serviciilor sociale comunitare inovative, sustenabile și adaptate la necesitățile și prioritățile locale identificate. Serviciile sociale comunitare nou create sau extinse contribuie la sporirea incluziunii sociale a persoanelor cu dizabilități intelectuale și psihosociale și a copiilor din grupuri vulnerabile. 33 OSC-uri de nivel local beneficiază de granturi și asistență tehnică, la necesitate, pe durata implementării proiectului, pentru a-și consolida rolul lor în informarea și implicarea în dezvoltarea și furnizarea serviciilor sociale comunitare.

În cadrul Proiectului este preconizat un program de capacitare instituțională a OSC-lor în baza nevoilor identificate în mod participativ. Un domeniu de instruire solicitat de OSC-uri reprezintă ***metodele și instrumentele de fundraising pentru asigurarea sustenabilității organizațiilor societății civile*.**

**Instruirea va avea drept scop** capacitarea reprezentanților OSC în cunoașterea și utilizarea diferitor metode și instrumente de fundraising pentru a asigura funcționalitatea și sustenabilitatea organizațiilor care le reprezintă. Programul de instruire va conține neapărat următoarele module:

* Metode și instrumente de colectare a fondurilor pentru misiunea OSC-lor și durabilitatea proiectelor implementate
* Profilul donatorilor și strategii de comunicare pentru colectare de fonduri
* Recomandări practice pentru OSC în scopul diversificării metodelor și instrumentelor de colectare a fondurilor din diverse surse

Materialele și Seminarul de instruire vor fi livrate în limba Română. Seminarul de instruire va fi desfășurat în format ONLINE.

Conținutul programul de instruire va fi preconizat pentru două zile de instruire în format online, care va fi livrat pentru 33 reprezentanți ai organizațiilor societății civile-beneficiari ai Proiectului în zilele de 26 și 27 Noiembrie 2020.

Logistica seminarului și platforma online ZOOM va fi asigurată de către Keystone Moldova.

 **SARCINILE INCLUSE ÎN SERVICIILE DE CONSULTANȚĂ:**

|  |  |  |  |
| --- | --- | --- | --- |
|  | **Sarcini și produse livrate**  | **Perioada** | **Număr zile consultanță** |
| 1 | Pregătirea materialelor pentru desfășurarea seminarului de instruire cu o durată de două zile în format online * Chestionar pre și post instruire
* Agenda seminarului și Suportul de curs
 | 19-23 noiembrie 2020 | 1.5  |
| 2 | Participarea în calitate de formator pentru desfășurarea seminarului de instruire în format online  | 26-27 noiembrie 2020 | 2 |
| 3 | Elaborarea raportului cu privire la realizarea seminarului de instruire care va conține date despre participanții la seminar și analiza rezultatelor chestionarelor pre-post instruire  | 30 noiembrie 2020 | 0.5  |

**CERINȚE DE CALIFICARE:**

* Studii universitare sau post-universitare în domeniul social, juridic sau economic;
* Experiență de lucru de cel puțin 5 ani în domeniul dezvoltării organizațiilor societății civile;
* Experiență de organizare și desfășurare a programelor de instruire în utilizarea diferitelor

metode și instrumente de colectare a fondurilor organizațiilor societății civile din RM;

* Experiență de formator în cadrul seminarelor de instruire pentru OSC;
* Abilități de prestare a serviciilor de instruire online.

**Perioada de evaluare și contractare: Noiembrie 2020**.

Echipa proiectului va evalua CV-le și ofertele candidaților la concurs și va contracta consultantul/consultanta selectat (ă). Consultantul va planifica și coordona toate activitățile cu coordonatorul proiectului **”Servicii sociale mai bune printr-un parteneriat durabil dintre societatea civilă și guvern”** din cadrul Asociației Keystone Moldova.

**Procedura de aplicare:** Persoanele interesate sunt încurajate să trimită: **CV-ul** și **oferta de preț** (**Costul în euro al unei zile de consultanță cu toate taxele incluse) la următoarea adresă de email:**

khsima@keystonehumanservices.org cu mențiunea: ***Servicii consultanță: instruire OSC cu privire la metode și instrumente de fundraising***, până la data de **16 Noiembrie 2020.**

*Doar persoanele selectate vor fi contactate.*